Snooze

"Snooze" הוא שיר של הזמרת-יוצרת האמריקאית סיזה, מתוך אלבום האולפן השני שלה, SOS (2022). הוא נשלח לרדיו הקצבי העכשווי והרדיו האורבני העכשווי כסינגל השישי מתוך האלבום ב-25 באפריל 2023. סיזה כתבה את השיר עם המפיקים בייביפייס, דה רסקלס (לאון תומאס השלישי וקריסטופר רידיק-טיינס) ו-BLK. השיר הגיע בשיאו למקום השביעי בבילבורד הוט 100, והיה לשיר השמיני של סיזה שהגיע לעשירייה הפותחת במצעד (והחמישי מתוך SOS). הגרסה האקוסטית של השיר בהשתתפות הזמר הקנדי ג'סטין ביבר, המככב בווידאו קליפ הרשמי של השיר המקורי, יצאה לאור ב-15 בספטמבר 2023.

רקע
סיזה הוציאה לאור את אלבום האולפן הראשון שלה, Ctrl, ב-2017. זהו אלבום R&B העוסק בנושאים כמו שברון לב, והוא זכה להערכה רחבה על השירה של סיזה וסגנונו המוזיקלי, וכן על השפעתו הרגשית ואופיה של הכתיבה בו. האלבום הביא את סיזה להצלחה במיינסטרים, והמבקרים ייחסו לו את ביסוס מעמדה כדמות מרכזית במוזיקת הפופ וה-R&B העכשווי אשר פורצת את גבולות ז'אנר ה-R&B. לכן, אלבום האולפן הבא שלה זכה לציפייה רבה, והיא רמזה על צאתו כבר באוגוסט 2019, במהלך ראיון עם די ג'יי קרווין פרוסט.

מאפריל עד מאי 2022, סיזה הצהירה בכלי התקשורת כי היא סיימה לעבוד על האלבום בהוואי ואמרה כי הוא עתיד לצאת בקרוב. מתוך רצון להתנסות בז'אנרים שעדיין לא שילבה בדיסקוגרפיה שלה, ראתה בעיני רוחה כי על האלבום לשלב סגנונות מוזיקליים שונים, או במילותיה, "קצת מהכל", מלבד ה-R&B ה"מסורתי" שהיה מרכיב יסוד ביצירות העבר שלה. לרצועות רבות היה צליל של בלדה, רך או לבבי.

הוצאה וקבלה
במהלך ראיון לבילבורד שפורסם בנובמבר 2022, סיזה חשפה את שם האלבום, וכן הצהירה כי הוא עתיד לצאת בחודש הבא. ב-5 בדצמבר, פרסמה את רשימת הרצועות של האלבום בטוויטר. מתוך 23 שירים, "Snooze" מופיע כרצועה השמינית. האלבום יצא לאור כארבעה ימים לאחר מכן.

"Snooze" נכנס למקום ה-46 באוסטרליה, ה-36 בקנדה וה-29 בארצות הברית, בהתאמה. הוא הגיע בשיאו למקום השלישי במצעד שירי ה-R&B/היפ-הופ של בילבורד. לאחר מספר חודשים. השיר הפך ללהיט ונכנס למצעדים במדינות נוספות. באוגוסט 2023, זכה השיר בתואר הפלטינה הכפולה מטעם איגוד תעשיית ההקלטות האמריקאי על מעל ל-2 מיליון עותקים. מאוחר יותר באותו חודש, מיני-אלבום המאגד ארבע גרסאות של השיר, המכיל גרסה מואצת של השיר, יצא לאור להורדה דיגיטלית ולפלטפורמות הסטרימינג. גרסה אקוסטית לשיר בהשתתפות הזמר הקנדי ג'סטין ביבר יצאה לאור ב-15 בספטמבר 2023.

וידאו קליפ
כדי לקדם את פרסומו של הווידאו קליפ, סיזה פרסמה צילומי מאחורי הקלעים של הקליפ לאינסטגרם שלה ב-12 באוגוסט 2023. הקליפ הוקרן בבכורה ב-25 באוגוסט 2023 בערוץ היוטיוב של סיזה. את הקליפ ביימו סיזה עצמה וברדלי קאדלר. הוא כולל הופעות קמע של השחקנים יאנג מאצינו ו-וודי מקליין, והמוזיקאים ג'סטין ביבר ובני בלנקו, אשר כולם משחקים את מושאי האהבה של סיזה.

מיקומי שיא

נתוני מכירות

הערות שוליים 

שירי 2022
סינגלים מ-2023
שירי סיזה
שירים באנגלית
שירים שנכתבו על ידי בייביפייס
שירים שהופקו על ידי בייביפייס
שירי כסף בממלכה המאוחדת
שירי פלטינה באוסטרליה
שירי פלטינה בניו זילנד
שירי פלטינה כפולה בארצות הברית
שירי פלטינה כפולה בקנדה
סינגלים בהוצאת טופ דואוג אנטרטיינמט
סינגלים בהוצאת RCA רקורדס